stanford-oval/wikipedia huggingface dataset:
ตำบลทับใต้

| ตำบลทับใต้ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Taptai
หลวงปู่ทวด วัดห้วยมงคล
ประเทศ: ไทย
จังหวัด: ประจวบคีรีขันธ์
อำเภอ: หัวหิน
ประชากร
 • ทั้งหมด: 12,484 คน
 • ความหนาแน่น: 77.93 คน/ตร.กม. (201.8 คน/ตร.ไมล์)
รหัสไปรษณีย์ : 77110
รหัสภูมิศาสตร์: 770705
 ส่วนหนึ่งของสารานุกรมประเทศไทย
| องค์การบริหารส่วนตำบลทับใต้ |
| --- | --- |
องค์การบริหารส่วนตำบล
อบต.ทับใต้ที่ตั้งในจังหวัดประจวบคีรีขันธ์
พิกัด: 12°29′24″N 99°54′15″E﻿ / ﻿12.489948°N 99.904041°E﻿ / 12.489948; 99.904041
ประเทศ:  ไทย
จังหวัด: ประจวบคีรีขันธ์
อำเภอ: หัวหิน
การปกครอง
 • นายก: ธัญเทพ ศิริเพ่งไพฑูรย์
รหัส อปท.: 06770703
ที่อยู่ที่ทำการ: อาคารสำนักงานองค์การบริหารส่วนตำบลทับใต้ ตำบลทับใต้ อำเภอหัวหิน จังหวัดประจวบคีรีขันธ์ 77110
โทรศัพท์: 032 828 041
เว็บไซต์: www.tabtai.go.th/site/index.php
 ส่วนหนึ่งของสารานุกรมประเทศไทย
ตำบลทับใต้ เป็นตำบลหนึ่งในอำเภอหัวหิน จังหวัดประจวบคีรีขันธ์ อยู่ห่างจากที่ว่าการหัวหินประมาณ 8 กิโลเมตร และห่างจากตัวจังหวัดประจวบคีรีขันธ์ประมาณ 105 กิโลเมตร พื้นที่ทั้งหมดอยู่ในความรับผิดชอบขององค์การบริหารส่วนตำบลทับใต้
ประวัติ

ตำบลหินเหล็กไฟจัดตั้งเป็นตำบลเมื่อปี พ.ศ. 2494 โดยใช้ชื่อ "เขาหินเหล็กไฟ" เป็นชื่อของตำบลและได้รับการจัดตั้งตามพระราชบัญญัติองค์การบริหารส่วนตำบล เมื่อวันที่ 28 เมษายน พ.ศ. 2539
ตำบลทับใต้ ใน สมัยกรุงศรีอยุธยาซึ่งเป็นช่วงที่ไทยกำลังเกิดศึกสงครามรบกับประเทศพม่าใน ขณะนั้น กองกำลังทหารหลวงของไทยได้มาตั้งอยู่ที่บริเวณบ้านทุ่งหลวง ของจังหวัดราชบุรี และได้จัดส่งทหารออกมาลาดตะเวนเพื่อหาข่าวของกองทัพพม่าแถวจังหวัดประจวบ คีรีขันธ์ ทราบข่าวว่ากองกำลังทหารของพม่าได้ใช้เส้นทางบ้านด่านสิงขร เป็นเส้นทางเดินทางเดินทัพที่จะผ่านเข้ามาตีกรุงศรีอยุธยาทางทิศใต้ กองทหารชุดลาดตะเวนของไทยจึงได้ยกกำลังออกลาดตะเวนมาตามลำห้วย และได้ตั้งกองทัพอยู่ที่บริเวณนั้นเรีกชื่อกองทัพว่า "ทับใต้" เมื่อสงครามสงบลงชาวบ้านจึงพากันอยยพกันมาสร้างบ้านเรือนและเรียกชื่อว่า "บ้านทับใต้" ต่อมาได้ยกฐานะเป็น "ตำบลทับใต้" มาจนถึงปัจจุบัน
ที่ตั้งและอาณาเขต

องค์การบริหารส่วนตำบลทับใต้อยู่ในเขตภาคตะวันตกของประเทศไทย ตั้งอยู่ที่ หมู่ที่ 13 ตำบลทับใต้ อำเภอหัวหิน จังหวัดประจวบคีรีขันธ์ และเป็นที่ตั้งของที่ว่าการอำเภอหัวหิน
| 0 | 1 | 2 |
| --- | --- | --- |
| ทิศเหนือ | ติดต่อกับ | ตำบลหินเหล็กไฟ อำเภอหัวหิน จังหวัดประจวบคีรีขันธ์ |
|       ทิศใต้ | ติดต่อกับ | ตำบลวังก์พง อำเภอปราณบุรี จังหวัดประจวบคีรีขันธ์ |
|       ทิศตะวันออก | ติดต่อกับ | เทศบาลเมืองหัวหิน อำเภอหัวหิน จังหวัดประจวบคีรีขันธ์ |
|       ทิศตะวันตก | ติดต่อกับ | ตำบลหนองพลับและบึงนคร อำเภอหัวหิน จังหวัดประจวบคีรีขันธ์ |
โดยพื้นที่ส่วนใหญ่ เป็นพื้นที่ราบลุ่มบริเวณกว้าง บางส่วนเป็นพื้นที่ราบเชิงเขา สำหรับพื้นที่ส่วนใหญ่เป็นพื้นที่ทำไร่ และทำนา ทำให้พื้นที่ส่วนใหญ่ของตำบลอุดมสมบูรณ์ไร่สับปะรด และนาข้าว ซึ่งเป็นพืชเศรษฐกิจที่สำคัญก่อให้เกิดรายได้แก่ประชาชน ในเขตตำบลทับใต้เป็นรายได้หลัก
หมู่บ้าน

หมู่ 1 บ้านหนองพรานพุก
หมู่ 2 บ้านทับใต้
หมู่ 3 บ้านทุ่งยาว
หมู่ 4 บ้านวังข่อย
หมู่ 5 บ้านหนองไผ่
หมู่ 6 บ้านห้วยมงคล
หมู่ 7 บ้านหนองหญ้าปล้อง
หมู่ 8 บ้านป่าเสลา
หมู่ 9 บ้านเขาควง
หมู่ 10 บ้านวังกะทะ
หมู่ 11 บ้านทุ่งเสือนอน
หมู่ 12 บ้านดอนเสือหมอบ
หมู่ 13 บ้านมาลัยทับใต้
หมู่ 14 บ้านเขาเสวยราชย์
ประชากร

องค์การบริหารส่วนตำบลทับใต้ มีประชากรทั้งสิ้น 12,484 คน แยกเป็นชาย 6,026 คน หญิง 6,458 คน มีความหนาแน่นเฉลี่ย 77.93 คน / ตารางกิโลเมตร
| 0 | 1 | 2 | 3 | 4 |
| --- | --- | --- | --- | --- |
| หมู่บ้าน | ครัวเรือน | จำนวนประชากร (คน)  | จำนวนประชากร (คน)  | จำนวนประชากร (คน)  |
| หมู่บ้าน | ครัวเรือน | ชาย | หญิง | รวม |
| หมู่ที่ 1 บ้านหนองพรานพุก (ผู้ใหญ่ประยงค์  มนชู) | 1049 | 492 | 606 | 1098 |
| หมู่ที่ 2 บ้านทับใต้ (ผู้ใหญ่องอาจ ขุนประเสริฐ) | 433 | 353 | 403 | 756 |
| หมู่ที่ 3 บ้านทุ่งยาว (ผู้ใหญ่บุญเลิศ  อ้นเกตุ) | 408 | 560 | 553 |        1113 |
| หมู่ที่ 4 บ้านวังข่อย (ผู้ใหญ่สุวัฒน์  บัวจันทร์) | 426 | 660 | 654 |       1314 |
| หมู่ที่ 5 บ้านหนองไผ่ (ผู้ใหญ่ประวิทย์  พุ่มซ้อน) | 421 | 537 | 613 | 1150 |
| หมู่ที่ 6 บ้านห้วยมงคล (ผู้ใหญ่ทรงศักดิ์  แซ่เจว) | 226 | 308 | 342 | 650 |
| หมูที่ 7 บ้านหนองหญ้าปล้อง (ผู้ใหญ่ประสิทธิ์ รัตนชาตรี) | 421 | 504 | 508 |       1012 |
| หมู่ที่ 8 บ้านป่าเสลา (ผู้ใหญ่จรัสแสง กปิญชรานนท์) | 322 | 403 | 392 | 795 |
| หมู่ที่ 9 บ้านเขาควง (ผู้ใหญ่พล  เถื่อนแถว) | 631 | 383 | 435 | 818 |
| หมู่ที่ 10 บ้านวังกระทะ (ผู้ใหญ่กราน  สังข์ทอง) | 625 | 564 | 603 | 1167 |
| หมูที่ 11 บ้านทุ่งเสือนอน (ผู้ใหญ่บุญธรรม  พิมพ์เพี้ยน) | 118 | 190 | 216 | 406 |
| หมู่ที่ 12 บ้านดอนเสือหมอบ  (ผู้ใหญ่เสน่ห์  ดอกจันทร์) | 284 | 306 | 318 | 624 |
| หมู่ที่ 13 บ้านมาลัยทับใต้ (ผู้ใหญ่สุเทพ  สงสัย) | 742 | 587 | 715 | 1302 |
| หมู่ที่ 14 บ้านเขาเสวยราชย์ (กำนันอนันต์  เนื้อนิล) | 490 | 480 | 478 | 958 |
| รวม | 6,599 | 6,361 | 6,859 | 13,220 |
ข้อมูลจากทะเบียนราษฎร์อำเภอหัวหิน จังหวัดประจวบคีรีขันธ์ เดือน กุมภาพันธ์  2560
นากัตสึ

| นากัตสึ 中津市 |
| --- | --- |
นคร
ทิวทัศน์ของตัวเมืองนากัตสึ ปราสาทนากัตสึ
   ธง ตรา
ที่ตั้งของนากัตสึในโออิตะ
นากัตสึที่ตั้งในญี่ปุ่น
พิกัด: 33°35′57″N 131°11′26″E﻿ / ﻿33.59917°N 131.19056°E﻿ / 33.59917; 131.19056
ประเทศ: ญี่ปุ่น
ภูมิภาค: คีวชู
จังหวัด: โออิตะ
บันทึกอย่างเป็นทางการครั้งแรก: 834 AD
ก่อตั้งเมือง: 20 เมษายน 1929
การปกครอง
 • นายก: มาซากัสสึ ชินไก
พื้นที่
 • ทั้งหมด: 491.09 ตร.กม. (189.61 ตร.ไมล์)
ประชากร (31 มีนาคม 2017)
 • ทั้งหมด: 84,701 คน
 • ความหนาแน่น: 170 คน/ตร.กม. (450 คน/ตร.ไมล์)
เขตเวลา: UTC+09:00 (JST)
ที่อยู่ศาลาว่าการ: 14-3 Toyodamachi, Nakatsu-shi, Ōita-ken 871-8501
เว็บไซต์: www.city-nakatsu.jp
นากัตสึ (ญี่ปุ่น: 中津市; โรมาจิ: Nakatsu-shi) เป็นนครทางตอนเหนือของจังหวัดโออิตะ เกาะคีวชู ประเทศญี่ปุ่น ตั้งอยู่ติดพรมแดนจังหวัดฟูกูโอกะ ในเดือนมีนาคม ค.ศ. 2017 นากัตสึมีประชากรโดยประมาณ 84,701 คน ความหนาแน่น 170 คนต่อตารางกิโลเมตร
แหล่งข้อมูลอื่น

เว็บไซต์อย่างเป็นทางการ (ญี่ปุ่น)
เว็บไซต์อย่างเป็นทางการ (อังกฤษ)
| ด ค ก จังหวัดโออิตะ |
| --- | --- | --- |
โออิตะ (เมืองหลวง)
| นครศูนย์กลาง |  โออิตะ  |  |
| นคร |  คูนิซากิ  คิตสึกิ  ไซกิ  ทาเกตะ  นากัตสึ  บุงโงตากาดะ  บุงโงโอโนะ  เบ็ปปุ  ยูฟุ  สึกูมิ  อูซะ  อูซูกิ  ฮิตะ  |  |
| เมืองและหมู่บ้านแบ่งตามอำเภอ |  อำเภอคูซุ คูซุ  โคโกโนเอะ  อำเภอฮายามิ ฮิจิ  อำเภอฮิงาชิกูนิซากิ ฮิเมชิมะ  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  ญี่ปุ่น 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii
บุญส่ง เทพพิมล

นายบุญส่ง เทพพิมล เป็นหัวหน้าคณะมวย ณ ศรีวิชัย ซึ่งสืบสายเลือดมาจากเต็ง  เทพพิมล  และเป็นหลานของนุช  เทพพิมล  นักมวยชื่อดังของไชยา รวมทั้งเป็นหลานของตาเริก  อดีตนายกองมวยบ้านวียง นักชกผู้นี้เคยต่อกรกับไอ้ยางตัน ทองใบ ยนตรกิจมาแล้ว
บุญส่งเป็นบุตรแม่เอียด  เทพพิมล ที่บ้านเวียง ตำบลตลาด เคยฝึกมวยตั้งแต่อายุประมาณ 16-17 ปี เคยชกมาไม่น้อยกว่า 90 ครั้ง โดยตระเวนชกตั้งแต่ชุมพรตลอดภาคใต้เขาเคยพิชิตไอ้ลิงดำ นบ ชมศรีเมฆ  เป็นประวัติการณ์เพียงในยกแรก และหมัดแรก ท่ามกลางความตกตลึงพรึงเพริดของบรรดาผู้ไม่เคยคาดคิด  นายนบ หรือลิงดำโซเซลุกขึ้นได้ ขณะที่ผู้ตัดสินนับยังไม่ถึงแปด นบลุกขึ้นมามิใช่เพื่อต่อสู้กับนายบุญส่ง เขาลุกขึ้นมายืนด้วยขาสั่นเทา หมัดห้อยข้างลำตัว ตาลอย แสยะปากเห็นฟันขาว เพื่อรับหมัดเหวี่ยงควายเข้าปุ่มแอก  แล้วล้มตึงคว่ำหน้าไม่ไหวติงอีกเลย   นายนบ ชมศรีเมฆ อ้ายลิงดำจอมทรหด  ซึ่งมวยไทย  และมวยเทศสมัยเป็นสวนสนุก ไม่เคยมีใครทำให้เขาหมอบได้เลย ต้องหมอบด้วยฝีมือนายแผลด หรือบุญส่ง  เทพพิมล เมื่อกลับเข้ากรุงเทพฯ  นายนบ  ชมศรีเมฆ  ต้องผละจากอาชีพการชกมวย เพราะเสียคนด้วยโรคเมาหมัดและอายุสั้น
นอกจากนั้น นายบุญส่ง  เทพพิมล  ยังเคยชนะแก้ว  เลือดเมืองกาญจน์, ปฐม  บุญยเกียรติ เคยเสมอกับ อุดม  สุขเลิศ และผลัดแพ้ผลัดชนะกับ อารีย์  แม่นดี แห่งเมืองสงขลา ถึง 6 ครั้ง ปัจจุบันอายุ 66 ปี  ตั้งบ้านเรือนอยู่บ้านเลขที่ 43 หมู่ที่ 4 ต.ตลาด มีชีวิตอยู่อย่างสงบและสุขสบาย
ชุมชนบ้านตลาดคลองปาง

แผนที่เดินดินชุมชนตลาดคลองปาง
ชุมชนหมู่ที่ 2 บ้านตลาดคลองปาง ตั้งอยู่ในเขตการปกครองของเทศบาลตำบลคลองปาง อำเภอรัษฎา จังหวัดตรัง อยู่ห่างจากตัวจังหวัดตรังไปทางทิศเหนือประมาณ 60 กิโลเมตร มีพื้นที่ประมาณ 2.78 ตารางกิโลเมตร ตามประวัติหมู่บ้านคลองปางเดิมมีชื่อเรียกว่า "กะปาง"  ซึ่งเป็นชื่อเรียกของ 2 ตำบล คือ ตำบลกะปาง อำเภอทุ่งสง จังหวัดนครศรีธรรมราช และ ตำบลคลองปาง อำเภอรัษฎา จังหวัดตรัง ต่อมามีการสร้างสถานีรถไฟกะปางขึ้น ชาวบ้านเริ่มสับสนในการเรียกชื่อบ้าน และเห็นว่าบริเวณนั้นมีลำคลองที่ไหลมาจาก เทือกเขาบรรทัด และใช้เป็นเขตแดนระหว่างจังหวัดตรัง กับ จังหวัดนครศรีธรรมราช ชาวบ้านจึงคิดตั้งชื่อหมู่บ้านใหม่ว่า "คลองปาง" ขณะนั้นนายเฉลิม ตักศิริกุล ดำรงตำแหน่งกำนัน (กำนันคนแรกของตำบลคลองปางคือ นายคล้าย พลสิน) โดย คำว่า “ปาง” มาจาก “กะปาง” ซึ่งเป็นชื่อเก่าของหมู่บ้าน ส่วน “คลอง” มาจากคลองเขตแดนของของสองจังหวัดเพื่อที่จะได้ชื่อคล้าย ๆ กับชื่อเก่าของหมู่บ้าน หลังจากนั้นได้มีการยกฐานะ ชุมชนคลองปาง ขึ้นเป็น สุขาภิบาลในปี พ.ศ. 2525 (ขณะ นายคล่อง เทพส่ง ดำรงตำแหน่งกำนัน) หลังจากนั้นอีก 11 ปี 6 เดือน (ปี พ.ศ. 2542) ได้มีการยกฐานะเป็นเทศบาล โดยมีนายกเทศมนตรีคนแรก คือ นายวันชัย ประเสริฐศิลป์
อาณาเขต

ทิศเหนือ ติดต่อกับ ตำบลกะปาง	อำเภอทุ่งสง จังหวัดนครศรีธรรมราช
ทิศใต้ ติดต่อกับ ตำบลคลองปาง 	อำเภอรัษฏา จังหวัดตรัง
ทิศตะวันออก ติดต่อกับ ตำบลหนองบัว อำเภอรัษฏา จังหวัดตรัง
ทิศตะวันตก ติดต่อกับ ตำบลคลองปาง อำเภอรัษฏา จังหวัดตรัง
ลักษณะภูมิประเทศ

ลักษณะภูมิประเทศโดยทั่วไปเป็นที่ราบลาดเทไปทางทิศตะวันตก มีแหล่งน้ำธรรมชาติที่สำคัญคือ คลองห้วยเนียง และคลองปาง ทั้งสองสายเป็นแหล่งน้ำสำคัญในการรองรับน้ำระบายไหลลงสู่แม่น้ำตรัง นอกจากนี้ยังมีสายห้วยเล็ก ๆ อีกจำนวน 3 สาย คือ ห้วยคลองโกง ห้วยเนียง ห้วยกะปาง
ลักษณะภูมิอากาศ

มี 2 ฤดู คือ
ฤดูร้อน	ประมาณ กุมภาพันธ์ – พฤษภาคม
ฤดูฝน	ประมาณ มิถุนายน – มกราคม
การคมนาคม

ทางหลวงแผ่นดินหมายเลข 403 ถนนเพชรเกษมเกษมเป็นเส้นทางคมนาคมขนส่งระหว่างอำเภอทุ่งสง อำเภอรัษฏา อำเภอห้วยยอด และอำเภอเมือง จังหวัดตรัง และจังหวัดกระบี่
ถนนเทศบาลรัษฏา เป็นถนนสายรองแยกจากทางหลวงแผ่นดินหมายเลข 403 เป็นเส้นทางคมนาคมระหว่างอำเภอรัษฏา กับอำเภอห้วยยอด
ถนนภายในหมู่บ้าน 21 สาย สำหรับการคมนาคมระหว่างเทศบาลตำบลคลองปางกับตำบลใกล้เคียง
การคมนาคมทางรถไฟโดยมีสถานีหยุดรถเยื้องกับเทศบาล
แหล่งข้อมูลอื่น

8°00′14″N 99°38′31″E﻿ / ﻿8.004°N 99.642°E﻿ / 8.004; 99.642
แผนที่และภาพถ่ายทางอากาศของ ชุมชนบ้านตลาดคลองปาง
แผนที่ จาก มัลติแมป โกลบอลไกด์ หรือ กูเกิลแผนที่
ภาพถ่ายทางอากาศ จาก เทอร์ราเซิร์ฟเวอร์
ภาพถ่ายดาวเทียม จาก วิกิแมเปีย
ชาติเอเชียในฟุตบอลโลก

ฟุตบอลทีมชาติของทวีปเอเชียในฟุตบอลโลก เป็นตัวแทนของแต่ละประเทศในการเข้าร่วมการแข่งขันฟุตบอลโลกซึ่งเป็นประเทศจากโซนเอเชียและเป็นสมาชิกของสมาพันธ์ฟุตบอลเอเชีย กีฬาฟุตบอลเป็นหนึ่งในกีฬาที่ได้รับความนิยมมากที่สุดในทวีปเอเชีย โดยมีสมาชิก 12 ทีมของสมาพันธ์ฟุตบอลแห่งเอเชียที่เคยเข้าร่วมแข่งขันในฟุตบอลโลก ซึ่งเป็นการกีฬาระดับนานาชาติที่ยิ่งใหญ่ที่สุดของกีฬาฟุตบอล  ผลงานอันดับสูงสุดในฟุตบอลโลกสำหรับทีมเอเชียคืออันดับ 4 ในฟุตบอลโลก 2002 โดยทีมชาติเกาหลีใต้
ภาพรวม

|  | 1930    (13) | 1934    (16) | 1938    (15) | 1950    (13) | 1954    (16) | 1958    (16) | 1962    (16) | 1966    (16) | 1970    (16) | 1974    (16) | 1978    (16) | 1982    (24) | 1986    (24) | 1990    (24) | 1994    (24) | 1998    (32) | 2002     (32) | 2006    (32) | 2010    (32) | 2014    (32) | 2018    (32) | 2022    (32) | 2026      (48) | รวม |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ทีม | 0             | 0             | 0           | 0             |             | 0             | 0             |             |             | 0             |             |             |             |             |             |             |             |             |             |             |             |             |  | 43 |
| 16 ทีมสุดท้าย | — | — | — | — | — | — | — | — | — | — | — | 0 | 0 | 0 | 1 | 0 | 2 | 0 | 2 | 0 | 1 | 3 |  | 9 |
| 8 ทีมสุดท้าย | — | 0 | 0 | — | 0 | 0 | 0 | 1 | 0 | 0 | 0 | 0 | 0 | 0 | 0 | 0 | 1 | 0 | 0 | 0 | 0 | 0 |  | 2 |
| 4 ทีมสุดท้าย | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 1 | 0 | 0 | 0 | 0 | 0 |  | 1 |
| 2 ทีมสุดท้าย | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |  | 0 |
| 1 |  |  |  |  |  |  |  |  |  |  |  |  |  |  |  |  |  |  |  |  |  |  |  | 0 |
| 2 |  |  |  |  |  |  |  |  |  |  |  |  |  |  |  |  |  |  |  |  |  |  |  | 0 |
| 3 |  |  |  |  |  |  |  |  |  |  |  |  |  |  |  |  |  |  |  |  |  |  |  | 0 |
| 4 |  |  |  |  |  |  |  |  |  |  |  |  |  |  |  |  |  |  |  |  |  |  |  | 1 |
| ประเทศ | จำนวนครั้ง | ปี ค> ศ. | ผลงานดีที่สุด |
| --- | --- | --- | --- |
|  เกาหลีใต้ | 11 | 1954, 1986, 1990, 1994, 1998, 2002, 2006, 2010, 2014, 2018, 2022  | 4 |
|  ญี่ปุ่น | 7 | 1998, 2002, 2006, 2010, 2014, 2018, 2022  | R2 |
|  ออสเตรเลีย | 6 |  (1974, 2006), 2010, 2014, 2018, 2022  | R2 |
|  อิหร่าน | 6 |  1978, 1998, 2006, 2014, 2018, 2022  | R1 |
|  ซาอุดีอาระเบีย | 6 |  1994, 1998, 2002, 2006, 2018, 2022  | R2 |
|  เกาหลีเหนือ | 2 |  1966, 2010  | QF |
|  อินโดนีเซีย | 1 |  1938  | R1 |
|  อิสราเอล | 1 |  1970  | R1 |
|  คูเวต | 1 |  1982  | R1 |
|  อิรัก | 1 |  1986  | R1 |
|  สหรัฐอาหรับเอมิเรตส์ | 1 |  1990  | R1 |
|  จีน | 1 |  2002  | R1 |
|  กาตาร์ | 1 | 2022  | R1 |
ตัวหนา หมายถึง ปีที่จบอันดับดีที่สุด
ดิ อัลติเมท วอร์ริเออร์

| The Ultimate Warrior |
| --- | --- |

ชื่อเกิด: James Brian Hellwig
เกิด: 16 มิถุนายน ค.ศ. 1959(1959-06-16) Crawfordsville, Indiana, U.S.
เสียชีวิต: 8 เมษายน ค.ศ. 2014(2014-04-08) (54 ปี) Scottsdale, Arizona, U.S.
สาเหตุ การเสียชีวิต: กล้ามเนื้อหัวใจตายเหตุขาดเลือด
คู่สมรส: Shari Tyree (m. 1982–1991; divorced) Dana Viale (m. 1999–2014; his death)
บุตร: 2
ประวัติมวยปล้ำอาชีพ
ชื่อบนสังเวียน: Blade Runner Rock Dingo Warrior Jim Hellwig Jim Justice The Ultimate Warrior The Warrior
ส่วนสูง: 6 ft 2 in (1.88 m)
น้ำหนัก: 280 lb (130 kg)
มาจาก: Parts Unknown Queens, New York  One Warrior Nation
ฝึกหัดโดย: Bill Anderson Rick Bassman Red Bastien
เปิดตัว: November 23, 1985
รีไทร์: November 9, 1998
ดิ อัลติเมท วอร์ริเออร์ (The Ultimate Warrior) มีชื่อจริงว่า เจมส์ บิเรียน เฮลล์วิก (James Brian Hellwig) เกิดวันที่ 16 มิถุนายน ค.ศ. 1959 เป็นอดีตนักมวยปล้ำอาชีพชาวอเมริกันของสมาคมWWE
เขาเสียชีวิตด้วยโรคหัวใจล้มเหลว เมื่อวันที่ 8 เมษายน ค.ศ. 2014 โดยที่เขาได้เข้าสู่หอเกียรติยศดับเบิลยูดับเบิลยูอี เมื่อวันที่ 5 เมษายน อีกทั้งได้ปรากฏตัวในเรสเซิลเมเนีย ครั้งที่ 30 วันที่ 6 เมษายน และได้ปรากฏในรอว์ ในรอบ 18 ปีของเขา หนึ่งวันก่อนจะเสียชีวิตในวัย 54 ปี
ประวัติ

ดิ อัลติเมท วอร์ริเออร์ คือขวัญใจเบอร์ต้นๆ ของแฟนมวยปล้ำทั่วโลกอย่างแน่นอน วอร์ริเออร์ มีเส้นทางสู่สังเวียนมวยปล้ำที่เหมือนกับ สติง คือเริ่มจากการเป็นนักเพาะกายมาก่อน เขาเริ่มยกเวทตั้งแต่อายุ 11 ขวบเลยทีเดียว จนกระทั่งถูกชักชวนเข้าวงการในปี 1985
เขาเปิดตัวครั้งแรกที่ WWE ปี 1987 ในฐานะนักรบหน้าเปื้อนสีผู้มีพลังงานมหาศาล เวลาผ่านไปเพียงไม่กี่เดือน เขาก็สามารถก้าวขึ้นมาเป็นหนึ่งในตัวท็อปของค่ายได้แล้ว โดยผู้ชมนี่มักจะกรี๊ดกันเกรียวกราวยามเมื่อได้เห็น วอร์ริเออร์ วิ่งออกมาจากอุโมงค์สู่เวทีด้วยความคึกคัก เข็มขัดเส้นแรกของเขาคือแชมป์อินเตอร์ฯ ที่ชิงได้จาก ฮ็องกี้ ท็องค์ แมน พร้อมเป็นการหยุดสถิติครองแชมป์ 15 เดือนของร่างทรงเอลวิสด้วย
หลังจากครองเข็มขัดเส้นนี้อยู่ 8 เดือน วอร์ริเออร์ ก็เสียแชมป์ให้ริก รูด แต่แล้วก็ชิงคืนจากรูดได้ในซัมเมอร์แสลม 1989 ทำให้เขาพุ่งต่อไปข้างหน้าเพื่อเปิดศึกระดับยักษ์กับ ฮัลค์ โฮแกน แชมป์โลกในตอนนั้น และแล้วสตาร์ที่ดังที่สุดสองคนของ WWE ก็ได้มาปล้ำกันในเรสเซิลเมเนีย ครั้งที่ 6 ในแมตช์ที่มีชื่อว่า The Ultimate Challenge คือเอาเข็มขัดแชมป์โลกของ โฮแกน กับแชมป์อินเตอร์ฯ ของ วอร์ริเออร์ มาเดิมพันกันเลย
ซึ่งก็เป็น วอร์ริเออร์ ที่ใส่ท่าไม้ตาย Ultimate Splash แล้วกด โฮแกน นับสาม ต่อหน้าแฟนๆ กว่า 67,000 ชีวิตในสกายโดม ที่เมืองโทรอนโต้ พร้อมทำสถิติเป็นนักมวยปล้ำคนแรก และคนเดียวที่ได้ครองแชมป์สองเส้นนี้ในเวลาพร้อมกัน ถือว่านี่คือความสำเร็จสูงสุดในอาชีพของเขาแล้ว แต่ไม่นานก็จำต้องสละแชมป์ไอซีไป เพราะตามกฏของ WWE ตอนนั้นไม่อนุญาตให้คนคนเดียวครองแชมป์สองตำแหน่งนี้ได้นั่นเอง
ทุกอย่างเหมือนจะสวยหรู แต่ วอร์ริเออร์ ดันไปมีปัญหาเบื้องหลังกับ วินซ์ แม็คแมน เมื่อเขาถูกตรวจพบว่าใช้สารกระตุ้นประเภทสเตียร์รอยด์ ทำให้โดนแบนทันทีในปี 1992 จากนั้น ดิ อัลติเมท วอร์ริเออร์ รีเทิร์นสู่ WWE อีกครั้งปี 1996 แล้วสักพักก็ทะเลาะกันอีก โดยคราวนี้ ป๋าวินซ์สั่งยกเลิกสัญญาเขาทันที หลังจากไม่ยอมโผล่หน้ามาปล้ำมันดื้อๆ หลายครั้ง โดยอ้างว่าต้องไปช่วยงานศพพ่อ แต่ภายหลัง วอร์ริเออร์ ก็เผยว่าจริงๆ แล้วเหตุผลที่ไม่ยอมปล้ำเป็นเพราะ WWE ไม่ยอมทำตามสัญญาที่ให้ไว้กับเขาเรื่องการแบ่งเปอร์เซ็นต์จากการขายสินค้าต่างหาก
วอร์ริเออร์ ย้ายไป WCW ในปี 1998 ถ้ายังจำกันได้คือจู่ๆ ไฟก็ดับ พร้อมมีควันปริศนาพวยพุ่งออกมามากมาย ดิ อัลติเมท ค่อยๆ เดินเปิดตัวออกมา อารมณ์เหมือนตอนที่ สติง มาเปิดตัวที่ WWE ครั้งแรกยังไงยังงั้น ก่อนไปขัดจังหวะโจทย์เก่า โฮแกน ซึ่งขณะนั้นเป็นผู้นำของกลุ่ม NWO ทำเอาลุงฮัลค์หน้าซีดไปเลย แต่โดยรวมถือว่าค่อนข้างล้มเหลว เพราะเขาได้ปล้ำแค่ไม่กี่นัด และในที่สุดก็รีไทร์
วอร์ริเออร์ จากโลกนี้ไปอย่างกระทันหันด้วยอาการหัวใจวายเฉียบพลันเมื่อวันที่ 8 เมษายน 2014 หนึ่งวันหลังจากที่เขาเพิ่งกลับมาปรากกตัวใน Raw เป็นครั้งแรกในรอบ 18 ปี หลังเพิ่งจะได้เข้าสู่เข้าหอเกียรติยศไปหมาดๆ เมื่อไม่กี่วันที่ผ่านมา และมาร่วมโชว์ตัวในเรสเซิลเมเนีย ครั้งที่ 30 เมื่อสองวันก่อนด้วย
แชมป์และรางวัล

Nu-Wrestling Evolution
NWE World Heavyweight Championship (1 time)
Pro Wrestling Illustrated
Comeback of the Year (1992)
Feud of the Year (1991) vs. The Undertaker
Match of the Year (1990) vs. Hulk Hogan at WrestleMania VI
Ranked No. 9 of the top 500 singles wrestlers in the PWI 500 in 1992
Ranked. 101 of the top 500 singles wrestlers of the "PWI Years" in 2003
World Class Wrestling Association
WCWA Texas Heavyweight Championship (1 time)
WCWA World Tag Team Championship (1 time) – with Lance Von Erich
World Wrestling Federation/WWE
WWF Championship (1 time)
WWF Intercontinental Championship (2 times)
WWE Hall of Fame (Class of 2014)
WWE Bronze Statue (2015)
Slammy Award (1 time)
Surprise Return of the Year (2014)
Wrestling Observer Newsletter
Most Embarrassing Wrestler (1998)
Most Overrated (1989–1991)
Readers' Least Favorite Wrestler (1989–1990)
Worst Feud of the Year (1989) vs. André the Giant
Worst Feud of the Year (1992) vs. Papa Shango
Worst Feud of the Year (1998) vs. Hulk Hogan
Worst on Interviews (1989–1992, 1998)
Worst Worked Match of the Year (1989) vs. André the Giant on October 31
Worst Worked Match of the Year (1998) vs. Hulk Hogan at Halloween Havoc
Worst Wrestler (1988, 1998)
แหล่งข้อมูลอื่น

ดิ อัลติเมท วอร์ริเออร์ ที่ WWE.com
เว็บไซต์ทางการ
ดิ อัลติเมท วอร์ริเออร์ ที่ไฟน์อะเกรฟ
Warrior ที่อินเทอร์เน็ตมูวีเดตาเบส
ทากาโกะ ฮนดะ

| ทากาโกะ ฮนดะ |
| --- | --- |
本田 貴子
เกิด:  (1972-08-14) 14 สิงหาคม ค.ศ. 1972 (52 ปี) โตเกียว ประเทศญี่ปุ่น
อาชีพ: นักพากย์
องค์การ: สำนักงานโอซาวะ
ส่วนสูง: 173 ซม.
ทากาโกะ ฮนดะ (本田 貴子, 14 สิงหาคม 1972 -) เป็นนักพากย์ ชาวญี่ปุ่น เกิดที่โตเกียว สังกัดสำนักงานโอซาวะ ส่วนสูง 173 ซม.
ผลงานพากย์

เทพมรณะ (ฮานาการิ จินตะ)
นานะ (ซาโอโตเมะ จุงโกะ)
ตำนานผู้กล้า ไรดีน (โฮชิกาวะ คานะ)
สาวเรียวกังหัวใจเกินร้อย (มัตสึมาเอะ ซัตสึกิ)
พิศุทธ์เสียงสำเนียงสวรรค์ (ซาวามุระ อุเมโกะ)
ช่องทางการตลาด

ช่องทางการตลาด คือชุดของแนวทางปฏิบัติหรือกิจกรรมที่จำเป็นในการถ่ายโอนความเป็นเจ้าของสินค้าและการเคลื่อนย้ายสินค้า จากจุดที่เกิดการผลิตไปจนถึงจุดที่เกิดการบริโภค ซึ่งประกอบด้วยสถาบันทั้งหมดและกิจกรรมทางการตลาดทั้งหมดในกระบวนการทางการตลาด ช่องทางการตลาดเป็นเครื่องมือที่มีประโยชน์อย่างหนึ่งสำหรับการจัดการ
บทบาทของช่องทางการตลาดในกลยุทธ์การตลาดมีดังนี้
เชื่อมโยงผู้ผลิตไปยังผู้ซื้อ
ทำการขาย การโฆษณา และการส่งเสริมการตลาด
มีผลกับกลยุทธ์การกำหนดราคาของบริษัท
ส่งผลต่อกลยุทธ์ผลิตภัณฑ์ผ่านการกำหนดตราสินค้า นโยบาย ความสมัครใจในการคงคลัง
กำหนดกำไร การติดตั้ง การบำรุงรักษา การเสนอขายเชื่อ ฯลฯ
ช่องทางการตลาด หรืออาจเรียกว่าช่องทางการกระจายสินค้า คือเส้นทางหรือสายผลิตภัณฑ์ที่สินค้าและบริการเคลื่อนย้ายไปในทิศทางหนึ่ง (จากผู้ผลิตไปยังผู้บริโภค) และการชำระค่าสินค้าและบริการที่เกิดขึ้นเคลื่อนย้ายไปในทิศทางตรงข้าม (จากผู้บริโภคไปยังผู้ผลิต) ช่องทางการตลาดอาจสั้นเพียงแค่ผู้ผลิตไปยังผู้บริโภคโดยตรง หรืออาจมีคนกลางหลายแหล่งเชื่อมโยงระหว่างกัน เช่น ผู้ขายส่ง ผู้กระจายสินค้า ตัวแทน และผู้ขายปลีก ซึ่งโดยปกติคนกลางมักเป็นอิสระต่อกันแต่เชื่อมโยงร่วมกัน คนกลางแต่ละแหล่งจะได้รับสินค้าในจุดกำหนดราคาจุดหนึ่ง และเมื่อเคลื่อนย้ายต่อไปจุดกำหนดราคาก็จะสูงขึ้นเป็นอีกจุดหนึ่ง จนกระทั่งสินค้าไปถึงมือผู้บริโภค
ในปัจจุบันการตลาดได้เข้าสู่ยุคดิจิทัลโดยการเอาเทคโนโลยีต่างๆมาประยุกต์ใช้เพื่อให้เกิดความสะดวกและข้อมูลแม่นยำกว่าการตลาดแบบดั้งเดิม โดยช่องทางการตลาดในยุคดิจิทัล จะเป็นในรูปแบบ Platform Online ต่าง เช่น Facebook Instagram และแอพพลิเคชั่นอื่นๆ ซึ่งช่องทางการตลาดออนไลน์เติบโตขึ้นอย่างรวดเร็วและได้รับการยอมรับจากทั่วโลกทำให้ผู้ประกอบการสามารถประกอบธุรกิจผ่านช่องทางออนไลน์ได้อย่างง่ายดายโดยไม่ต้องใช้เงินลงทุนมากอีกทั้งไม่จำเป็นต้องมีหน้าร้านเพื่อรองรับลูกค้าแต่เปลี่ยนเป็นจัดส่งสินค้าให้ลูกค้าถึงหน้าบ้าน
หากผู้ประกอบการอยากให้ธุรกิจเติบโตอย่างรวดเร็วอาจทำการซื้อโฆษณาจาก Partner ทางธุรกิจที่มีให้เลือกอย่างหลากหลาย เช่น Google เป็นต้น จึงทำให้ผู้ประการหน้าใหม่หรือธุรกิจใหม่ๆเกิดขึ้นอย่างมากมาย เพราะคำว่า ช่องทางการตลาดออนไลน์
ประเภท

ช่องทางการตลาดมี 4 ประเภทหลัก
ประเภท > ผู้ผลิต → ผู้บริโภค (ช่องทางศูนย์ระดับ)

ช่องทางระดับศูนย์เป็นการขายโดยตรงจากผู้ผลิตถึงผู้บริโภค โดยไม่มีคนกลาง ผู้บริโภคซื้อสินค้าจากผู้ผลิตโดยตรง เหมาะสำหรับสินค้าที่มีกลุ่มผู้บริโภคเฉพาะหรือตลาดขนาดเล็ก ผู้ผลิตสามารถควบคุมราคาและกำไรได้มากกว่า แต่ต้องรับผิดชอบทุกขั้นตอนของการขายและการตลาดเอง
ประเภท > ผู้ผลิต → ผู้ค้าปลีก → ผู้บริโภค (ช่องทางหนึ่งระดับ)

ช่องทางระดับเดียวประกอบด้วยผู้ผลิต ผู้ค้าปลีก และผู้บริโภค โดยผู้ค้าปลีกทำหน้าที่เป็นคนกลางระหว่างผู้ผลิตและผู้บริโภค ช่องทางนี้เหมาะสำหรับสินค้าอุปโภคบริโภคทั่วไป เช่น เสื้อผ้า รองเท้า เฟอร์นิเจอร์ เครื่องใช้บนโต๊ะอาหาร และของเล่น ที่ผู้บริโภคต้องการเวลาในการพิจารณาก่อนตัดสินใจซื้อ
ประเภท > ผู้ผลิต → ผู้ค้าส่ง → ผู้ค้าปลีก → ลูกค้า (ช่องทางสองระดับ)

ผู้ค้าส่งซื้อผลิตภัณฑ์จากผู้ผลิตและขายให้กับผู้บริโภค ในช่องทางนี้ ผู้บริโภคสามารถซื้อผลิตภัณฑ์จำนวนมากจากผู้ค้าส่งได้โดยตรง การซื้อสินค้าจำนวนมากจากผู้ค้าส่งทำให้ราคาสินค้าลดลง เนื่องจากผู้ค้าส่งตัดค่าใช้จ่ายเพิ่มเติม เช่น ค่าบริการหรือค่าพนักงานขาย ที่ลูกค้ามักจ่ายเมื่อซื้อจากร้านค้าปลีก ทำให้ราคาถูกลงสำหรับผู้บริโภค
ประเภท > ผู้ผลิต → ตัวแทน/นายหน้า → ผู้ค้าส่งหรือผู้ค้าปลีก → ลูกค้า (ช่องทางสามระดับ)

ช่องทางการจัดจำหน่ายนี้มีคนกลางมากกว่าหนึ่งรายก่อนที่สินค้าจะถึงมือผู้บริโภค คนกลางที่เรียกว่าตัวแทนช่วยในการเจรจาระหว่างผู้ผลิตและผู้ขาย ตัวแทนมีบทบาทเมื่อผู้ผลิตต้องการนำสินค้าเข้าสู่ตลาดโดยเร็วที่สุด ซึ่งมักเกิดขึ้นเมื่อสินค้าเป็นของสดที่เน่าเสียได้และต้องส่งถึงตลาดก่อนที่จะเริ่มเน่า
นากัตสึกาซะ

| นากัตสึกาซะ |
| --- | --- |
นากัตสึกาซะ โดยคาโน ยาซูโนบุ (พ.ศ. 2191)
เกิด: พ.ศ. 1455
เสียชีวิต: พ.ศ. 1534
คู่สมรส: มินาโมโตะ โนะ ซาเนอากิระ
บิดามารดา: เจ้าชายอัตสึโยะชิ (บิดา) ท่านหญิงอิเซะ (มารดา)
นากัตสึกาซะ (ญี่ปุ่น: 中務; โรมาจิ: Nakatsukasa; พ.ศ. 1455 — พ.ศ. 1534) เป็นกวีหญิงชาวญี่ปุ่นช่วงกลางยุคเฮอัง และเป็นบุตรสาวของท่านหญิงอิเซะ กวีหญิงผู้มีชื่อเสียงอีกท่านหนึ่ง
ประวัติ

นากัตสึกาซะเป็นธิดาของท่านหญิงอิเซะ (ญี่ปุ่น: 伊勢; โรมาจิ: Ise) กับเจ้าชายอัตสึโยะชิ (ญี่ปุ่น: 敦慶親王; โรมาจิ: Atsuyoshi Shinnō) และเป็นพระราชนัดดาในจักรพรรดิอูดะ (ญี่ปุ่น: 宇多天皇; โรมาจิ: Uda-tennō) ซึ่งท่านหญิงอิเซะ มารดา เคยสนองพระเดชพระคุณเป็นพระสนมของจักรพรรดิอุดะมาก่อน นากัตสึกาซะสมรสกับมินาโมโตะ โนะ ซาเนอากิระ (ญี่ปุ่น: 源信明; โรมาจิ: Minamoto no Saneakira) ซึ่งเป็นกวีเช่นเธอ
นากัตสึกาซะเป็นหนึ่งในห้ากวีหญิง ที่รับการรวบรวมบทกวีที่แต่งไว้ใน สามสิบหกบทกวีอมตะ (ญี่ปุ่น: 三十六歌仙; โรมาจิ: Sanjūrokkasen) และบทกวีอีกจำนวนหนึ่งถูกรวบรวมไว้ใน รวมบทกวียุคปลาย (ญี่ปุ่น: 後撰和歌集; โรมาจิ: Gosen Wakashū)
แหล่งข้อมูลอื่น

บทกวีของนากัตสึกาซะออนไลน์
ณัฐพล เกียรติวินัยสกุล

| ณัฐพล เกียรติวินัยสกุล |
| --- | --- |


สมาชิกสภาผู้แทนราษฎรจังหวัดลพบุรี เขต 1
ดำรงตำแหน่ง 6 กุมภาพันธ์ พ.ศ. 2548 – 24 กุมภาพันธ์ พ.ศ. 2549
ดำรงตำแหน่ง 6 มกราคม พ.ศ. 2544 – 5 มกราคม พ.ศ. 2548
ก่อนหน้า: นิพนธ์ ธาราภูมิ กมล จิระพันธุ์วาณิช บุญชู วังกานนท์
ถัดไป: กมล จิระพันธุ์วาณิช ผ่องศรี ธาราภูมิ สุชาติ ลายน้ำเงิน
เขตเลือกตั้ง: อำเภอเมืองลพบุรี (ยกเว้นตำบลโคกตูม ตำบลนิคมสร้างตนเอง ตำบลเขาพระงาม ตำบลท่าศาลา ตำบลเขาสามยอด และตำบลบางขันหมาก)
 
ข้อมูลส่วนบุคคล
เกิด: 18 มีนาคม พ.ศ. 2512 (55 ปี)
พรรคการเมือง: ไทยรักไทย (2544-2550) พลังประชาชน (2550-2551) ภูมิใจไทย (2551-2556) รวมไทยสร้างชาติ (2565-ปัจจุบัน)

ณัฐพล เกียรติวินัยสกุล เกิดเมื่อวันที่ 18 มีนาคม พ.ศ. 2512 เป็นบุตรของนายวินัย  เกียรติวินัยสกุล มีพี่สาว 1 คน
เป็นญาติของ นายพิชัย  เกียรติวินัยสกุล อดีต ส.ส.ลพบุรี พรรคเพื่อไทย ปัจจุบันสังกัดพรรครวมไทยสร้างชาติ
การศึกษา

มัธยมศึกษา โรงเรียนบดินทรเดชา (สิงห์ สิงหเสนี)
ปริญญาตรี วิศวกรรมศาสตรบัณฑิต (เกียรตินิยมอันดับ 2) สถาบันเทคโนโลยีพระจอมเกล้าเจ้าคุณทหารลาดกระบัง
ปริญญาโท Master of Business Administration , The George Washington University, Washington D.C., U.S.A.
งานการเมือง

อดีตเป็นสมาชิกสภาองค์การบริหารส่วนจังหวัด ประธานสภาองค์การบริหารส่วนจังหวัดลพบุรี   และ รองนายกองค์การบริหารส่วนจังหวัดลพบุรี พ.ศ. 2537-2542 ตามลำดับ
ปี พ.ศ. 2544 ลงสมัครสมาชิกสภาผู้แทนราษฎรครั้งแรกของจังหวัดลพบุรี สังกัดพรรคไทยรักไทย